Mollakənd (Kürdəmir)

Mollakənd — Azərbaycan Respublikasının Kürdəmir rayonunun Mollakənd kənd inzibati ərazi dairəsində kənd.

 Toponimikası 
 Mollakənd oyk., mür.
 Kür çayının sahilində, Şirvan düzündədir;
 Lənkəran r-nunun Rvo i.ə.v.-də kənd. Keçmiş adı Mollalı olmuşdur. Molladı variantında da qeydə alınmışdır (1933-cü il). Oykonim molla (dini rütbə) və kənd (coğrafi termin) sözlərindən ibarət olub, "mollanın kəndi, mollaya məxsus kənd" mənasındadır.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 Təhsil və mədəniyyəti 
Mollakənddə ilk məktəb 1927-ci ildə açılmışdır. Mollakənd Şuralığının II dərəcəli Kolxoz Cavanlar Məktəbi adlanan həmin təhsil müəssisəsində tədrisin təşkili oraya məktəb müdiri təyin edilmiş 19 yaşlı Canalı Mirzəyevə həvalə edilmişdir. Canalı Mirzəyevin rəhbərliyi altında Mollakənd məktəbi 3 aydan sonra Mollakənd Nümunə Məktəbinə çevrilmişdir. Bunun nəticəsi olaraq, Kürdəmir rayonunda birinci kənd məktəb binası da Mollakənddə tikilmişdir.

 Əhalisi 
3000 nəfər əhalisi var. 2 məktəb, 1 xəstəxana və 6 mağaza yerləşib. Kürdəmirdən 27 km məsafədədir. Kür çayı sahilindəcir. 2009-cu ilin siyahıyaalınmasına əsasən kəndə 2902 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

I Qarabağ savaşında Mollakənd kəndindən Məhərrəmov Babək, Məmmədov Cəfər, II Qarabağ savaşında isə Eyyubov Tural şəhidlik zirvəsinə ucalmışdır. Babək Məhərrəmov
 İqtisadiyyatı 
 Əhalinin əsas məşğuliyyətini kənd təsərrüfatı–əkinçilik, maldarlıq və heyvandarlıq təşkil edir.
 Mollakənd kəndində 140 yerlik "ULUSU" sanatoriyası 1993-cü ildən fəaliyyət göstərir. Həmin ərazidə 1971-ci ildə 3500 metr dərinlikdən 91 dərəcə istilikdə su fontan vurmuşdur. Həmin suyun kimyəvi tərkibi analiz edilərkən məşhur Truskavets, Kislovodsk və digər ərazilərdəki müalicəvi suların keyfiyyətlərini özündə birləşdirməsi aşkar edilmişdir. Yüksək keyfiyyətə malik bu sudan hazırda oynaq, hərəkət orqanlarının, revmatizm, dəri və digər xəstəliklərin müalicəsində səmərəli istifadə edilir.
"GEOTERMAL AGRO" MMC tərəfindən Mollakənd kəndi ərazisində 10 hektar sahədə termal sularla isidilən müasir istixana tikintisi aparılmış və hazırda istixanada pomidor becərilir."Geotermal Aqro" MMC təbii üsulla yerdən çıxan isti sudan istifadə olunmaqla (istixanaların isidilməsi məqsədilə) 50 hektar sahədə istixanaları salmağı nəzərdə tutur.3

 İstinadlar 

 Həmçinin bax 
 Kürdəmir rayonu
Şəkillər


 Xarici keçidlər 
 Azərbaycan Respublikası Kürdəmir Rayon İcra Hakimiyyəti

Kateqoriya:Kürdəmir rayonunun kəndləri